افغانستانده هرات ولایتیده بیر گاز کمپنی سیده یوز بیرگن یانغین حادثه سی عاقبتیده ۱۱ کیشی جان بیردی. اوشبو حادثه عاقبتیده عینی دمده ۱۸ کیشی یاره لندی. اوشبو مطلب نی ولایت مسئول لری بوگون (سه شنبه) بیلدیردی. جان بیرگن کیشی لر آره سیده ۱۰ عیال و بیر باله نینگ موجود ایکن لیگی بیلدیریلماقده. یاره لنگن کیشی لر آره سیده ایسه تورت نفری نینگ وضعیتی نینگ یمان ایکن لیگی سببلی تداوی ایتیلیشی اوچون چیت ایللر گه یوباریلگن لیگی معلوم قیلیندی.آریا تُرکمن نبی زاده گاز کمپنی سیده یوز بیرگن اوشبو حادثه عاقبتیده جان بیرگن یاکه یاره لنگن کیشی لر نینگ منطقه یشاوچی لری و کمپنی پرسونلی دن عبارت ایکن لیگی بیلدیریلدی. اوشبو یانغین حادثه سی عاقبتیده تیگره کده گی شرکت لرنینگ دفتر لری نینگ هم خساره مند بولگن لیگی معلوم قیلیندی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
